钦定古今图书集成/理学汇编/字学典/第051卷 > 《汉书》 > 《艺文志》
## 钦定古今图书集成/理学汇编/字学典/第051卷 > 《汉书》 > 《艺文志》

《史籀》十五篇。

〈注〉周宣王太史作《大篆》十五篇，建武时亡六篇矣。

六体者，“古文、奇字、篆书、隶书、缪篆、虫书。”

师古曰：“古文谓孔子壁中书奇字，即古文而异者也。篆书谓小篆，盖秦始皇使程邈所作也。隶书亦程邈所献，主于徒隶，从简易也。缪篆谓其文屈曲缠绕，所以摹印章也。虫书谓为虫鸟之形，所以书幡信也。”